Niharika Konidela. Niharika Konidela (1993-yil 18-dekabrda tugʻilgan) hind aktrisasi va prodyuseri boʻlib, asosan telugu filmlarida ishlaydi. U "Oka Manasu" (2016) filmida debyut qilgan. U oʻzining „Pink Elephant Pictires“ ostida filmlar va onlayn-seriallar ishlab chiqaradi. Yoshligi va shaxsiy hayoti. Niharika Konidela aktyor va prodyuser Nagendra Babuning qizi. U aktyorlar Chiranjeevi va Pavan Kalyanning jiyani. Uning akasi Varun Tej va amakivachchalari Ram Charan, Sai Dharam Tej, Allu Arjun, Allu Sirish va Vaysshnav Tej ham Telugu kinosi aktyorlaridir. U Chaitanya Jonnalagadda bilan 2020-yil 9-dekabrda Udaipur shahridagi Oberoi Udaivilasda turmushga chiqqan. Faoliyati. Konidela aktrisa sifatida faoliytaini davom ettirishdan oldin telugu tilidagi televideniyeda boshlovchi boʻlib ishlagan. U ETV tarmogʻida efirga uzatilgan Dhee Junior 1 va Dhee Junior 2 segmentlari uchun "Dhee Ultimate Dance Show" -da boshlovchilik qilgan. U oʻzining „Pink Elephant Pictures“ ostida "Muddapappu Avakai" telugu qisqa hajmli filmida rol ijro etgan va shuningdek, unga prodyuserlik qilgan. Ushbu serial YouTubeʼda chiqqan va tomoshabinlar tomonidan yaxshi qabul qilingan. 2015-yil sentabr oyida u aktrisa sifatida debyutini belgilagan "Oka Manasu" nomli filmga imzo chekkan. Uning 2019-yilda suratga olingan "Suryakantham" filmi kassada yahshi natija bermagan va 3 daromad keltirgan. Oʻsha yilning oxirida u "Sye Raa Narasimha Reddy" tarixiy filmida kichik rol oʻynagan. Pink Elephant Pictures. 2015-yilda Konidela oʻzining „Pink Elephant Pictures“ film ishlab chiqarish kompaniyasini ishga tushirgan.